Na temelju članka 126. članka 127. Zakona o odgoju i obrazovanju u osnovnoj i srednjoj školi („NN“ br., [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671) ), te članka 93. Statuta Škole, Školski odbor Osnovne škole „Ivan Meštrović“ Drenovci raspisuje:

**N A T J E Č A J**

Za izbor i imenovanje ravnatelja/ice Osnovne škole „Ivan Meštrović“ Drenovci

Uvjeti

Završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

Sveučilišni diplomski studij ili

Integrirani preddiplomski i diplomski sveučilišni studij, ili

Specijalistički diplomski stručni studij

Uvjeti propisani člankom 106. Zakona o odgoju i obrazovanju u osnovnoj i srednjoj školi najmanje 8 godina staža osiguranja u školskim i drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

Ravnatelj/ica može biti i osoba koja je završila stručni četverogodišnji studij za učitelje kojim se stječe 240 ECTS bodova, a iznimno ravnatelj/ica osnovne škole može biti i osoba koja u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („NN“ br., 59/90., 26/93., 27/93., 29/94., 7/96., 59/01., 114/01. i 76/05.)

Ravnatelj/ica se imenuje na vrijeme od pet (5) godina.

Uz potpisanu prijavu na natječaj kandidati su obvezni priložiti u izvorniku ili ovjerenoj preslici slijedeću dokumentaciju:

* Životopis
* Diplomu o stečenoj stručnoj spremi
* Domovnicu
* Dokaz o položenom stručnom ispitu odnosno da je osoba oslobođena obveze polaganja stručnog ispita
* Dokaz o stažu osiguranja (potvrda ili elektronički zapis HZMO i potvrda osnovne i/ili srednje škole o vrsti i trajanju poslova)
* Uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci)
* Dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. Zakona o odgoju i obrazovanju u osnovnoj i srednjoj školi.

Rok za podnošenje prijave kandidata je osam (8) dana od objave natječaja u dnevnom tisku „Večernji list“.

Nepotpune i nepravovremene zaprimljene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti pisanim putem na adresu:

Osnovna škola „Ivan Meštrović“, Istrev 2, 32257 Drenovci, u zatvorenoj omotnici s naznakom „Natječaj za ravnatelja/icu – ne otvarati“.